**Начин на заявяване на услугата:**
Чрез деловодството на Община Видин се подава заявление-декларация за подновяване на категорията на обекта.

**Законът за туризма** ( Обн. – ДВ, бр. 30 от 26.03.2013 г.) въвежда срок на издаденото удостоверение за определяне на категорията на туристическите обекти –**5 години.**

**Процедура:**

Във връзка с **подновяването на категорията на обектите, подлежащи на категоризиране по Закона за туризма и подзаконовата Наредба**, е необходимо в срок **до три месеца преди изтичането на 5-годишния срок** лицето, извършващо дейност в обекта, да  подаде чрез районната общинска администрация (по местонахождение на туристическия обект), **заявление – декларация за потвърждаване или за получаване на категория, различна от определената му до момента.**

**Лицето дължи такса за извършване на проверка на място в туристическия обект, съгласно Тарифа за таксите, които се събират по Закона за туризма, приета с ПМС № 118 от 01.04.2021 г. (обн. ДВ, бр. 28 от 06.04.2021 г.).**

**В случай че съответното лице не предприеме действията в указания му срок, категорията на обекта се прекратява с изтичането на срока. В този случай за същия обект нова категория може да бъде определена по реда на чл. 129 и 130 от Закона за туризма.**
Служители на общината, извършват проверка на място в туристическия обект за цялостно съответствие на обекта с изискванията за декларираната категория. При констатирано съответствие на обекта в тримесечния срок, от срока на досегашната категория на обекта се продължава или се определя нова категория за нов 5-годишен срок.

**За определената категория на обекта се издава ново удостоверение, което се получава от лицето след връщане на предходно издаденото.**
**В случай на промяна на категорията на обекта новата табела по чл. 132, ал. 1 се получава след връщане на предходно издадената.**

Ако след първоначалната категоризация на даден туристически обект са направени промени в обстоятелствата (например: променил се е собственикът или лицето, извършващо дейност в обекта), то удостоверението, издадено при тази промяна, е валидно до изтичане на срока, вписан на първоначалната категоризация.